TACC ลุ้นกำไร Q4/60 กลับมาฟื้นตัว-นิวไฮของปีแนะซื้อเป้า 7.70 บ.
TACC ลุ้นกำไร Q4/60 กลับมาฟื้นตัว-นิวไฮของปีแนะซื้อเป้า 7.70 บ.
20 พ.ย. 2560

บล.ฟินันเซีย ไซรัส ระบุในบทวิเคราะห์วันนี้(20 พ.ย.) ว่า บริษัท ที.เอ.ซี. คอนซูเมอร์ จำกัด (มหาชน) หรือ TACC ประชุมนักวิเคราะห์โทนค่อนไปในทางบวก จากการมีพันธมิตรใหม่ที่จีน ซึ่งจะเข้ามาช่วยกระจายสินค้าของบริษัทในจีนได้ดีขึ้น น่าจะได้เห็นความชัดเจนในปีหน้า รวมถึงมีแผนออกสินค้าใหม่ในช่วงปลายปีนี้ ต่อเนื่องไปถึงปีหน้าค่อนข้างหนาแน่น อาทิ Hershey’s Freeze (เครื่องดื่มโถกดรสชาติโกโก้), Easy Dip (ซอสจิ้มจุ่ม) และ Sanrio เป็นต้น มีเพียงตลาดกัมพูชาที่เผชิญการแข่งขันที่รุนแรงขึ้นในปีนี้ และตั้งเป้าจะกลับมาฟื้นตัวได้มากขึ้นในปีหน้า
ระยะสั้นคาดกำไรสุทธิไตรมาส 4/60 จะกลับมาฟื้นตัวและเป็นจุดสูงสุดของปี เรายังคาดกำไรสุทธิปี 60-61 เติบโต 7.9% เทียบช่วงเดียวกันของปีก่อนและ 22.7% เทียบช่วงเดียวกันของปีก่อนตามลำดับ (ยังไม่รวมการมี QJ เข้ามาเป็นพันธมิตร) คงราคาเป้าหมายปี 2018 ที่ 7.7 บาท (อิง PE เดิม 35 เท่า) ยังมี Upside 18.5% คงคำแนะนำ ซื้อ